section_heading: Početak krize: izlazak jugoslavenskih i britanskih snaga na Sjeverni Jadran
paragraph_text: Člankom 21. i 22. Ugovora o miru s Italijom od 10. veljače 1947. godine, kojega su potpisale zemlje koje su u 2. svjetskom ratu ratovale protiv te zemlje (od Albanije do Ujedinjenog Kraljevstva) predviđeno je da će pretežni dio "Zone B", te Pula i stanoviti dio područja kod Trsta iz "Zone A" pripasti Jugoslaviji; a da će pretežni dio "Zone A" pripasti Italiji. Makar na pretežnom dijelu tog područja nije bilo slavenskog stanovništva, na talijanskoj strani granice je ipak ostala značajna slovenska manjina (oko 80.000, 2022. god.<ref>"Slovenci v Italiji", službene stranice Vlade Republike Slovenije. Pristupljeno 27. svibnja 2022.). Od najspornijih dijelova "Zone A" oko Trsta i dijela "Zone B" od Trsta do rijeke Mirne u hrvatskoj Istri trebala je biti, prema dogovoru velikih sila koje su potpisale Mirovni ugovor, formirana državica Slobodni Teritorij Trsta. U Aneksima VII. - XVI. Ugovora, predviđeno je da će STT biti neutralna država, te su uređena tehnička pitanja poput razgraničenja, prekograničnog prometa i vodoopskrbe; točno uređenje vlasti u toj državi povjereno je Vijeću sigurnosti Ujedinjenih naroda.<ref>Ugovor o mir s Italijom (na francuskom i engleskom), veljača 1947.